钦定古今图书集成/明伦汇编/氏族典/第250卷 > 张文明
## 钦定古今图书集成/明伦汇编/氏族典/第250卷 > 张文明

按《明外史张文明传》：“文明，字应奎，阳曲人。正德六年
进士。授行人，擢御史，巡按辽东、陜西。十三年，车驾幸
延绥，文明驰疏谏，不省。既而文明朝行在，诸权幸扈
从者，文明裁抑之，所需多不应。司礼太监张忠辈怒
甚，谮于帝，言诸生殴旗校，文明纵弗治。帝命枷赴京
师，下诏狱。比驾旋，忠等屡请加罪，帝命释而远谪之”，
乃以为电白典史。世宗立，召复故官。寻出为松江知
府，甫抵任，卒。